क्या CBI,ED, पेगासस से डरती हैं मायावती? हमने उन्हें संदेश दिया, गठबंधन कीजिए और CM बनिए, उन्होंने फोन तक नहीं उठाया- राहुल गांधी
पूर्व कांग्रेस अध्यक्ष राहुल गांधी ने कहा है कि- ' हमने मायावती जी को संदेश दिया की गठबंधन कीजिए और मुख्यमंत्री बनिए। पर उन्होंने बात तक नहीं की। जिन लोगों ने अपना खून, पसीना देकर उत्तर प्रदेश में दलित की आवाज़ को जगाया। आज मायावती कहती हैं कि मैं उस आवाज़ के लिए नहीं लड़ूंगी।'
नयी दिल्ली: पूर्व कांग्रेस अध्यक्ष राहुल गांधी ने कहा है कि- ' हमने मायावती जी को संदेश दिया की गठबंधन कीजिए और मुख्यमंत्री बनिए। पर उन्होंने बात तक नहीं की। जिन लोगों ने अपना खून, पसीना देकर उत्तर प्रदेश में दलित की आवाज़ को जगाया। आज मायावती कहती हैं कि मैं उस आवाज़ के लिए नहीं लड़ूंगी।'दिल्ली में एक किताब विमोचन के दौरान राहुल गांधी ने आगे कहा कि- 'मैं कांशीराम जी की रिस्पेक्ट करता हूं। उन्होंने समाज को जगाया। आज मायावती जी कहती हैं कि मैं उस समाज के लिए नहीं लड़ूंगी। खुला रास्ता दे दिया। क्या सीबीआई, ईडी, पेगासस का डर मायावती जी को सता रहा है?' इस दौरान राहुल गांधी ने बीजेपी पर भी हमला बोला। राहुल ने कहा कि- 'संविधान हिंदुस्तान का हथियार है, मगर संस्थानों के बिना संविधान का कोई मतलब नहीं है। संविधान संस्थानों के द्वारा लागू होता है। मगर सभी संस्थान संघ के हाथों में हैं।'